Joos van Craesbeeck, *Tupakoitsija*, 1600-luku.
**Tronie** (holl. *tronje* pää, kasvot tai kasvonilmeet) on Alankomaiden taiteessa tavattava kuvatyyppi. Ne ovat pienehköjä tutkielmia henkilön päästä. Tronie-henkilöillä on maalauksissa usein yllään eksoottisia ja koristeellisia päähineitä. Tronien arvellaan olleen tutkielmia tai malleja suurempien maalausten henkilöhahmoiksi.

Pyrkiessään kuvaamaan hyvin kiinnostavia henkilöhahmoja, joilla oli luonteenomaista fysionomiaa taiteilijat yrittivät samalla esitellä mestarillisuuttaan. Troniet saivat alkunsa Leidenissä ja Haarlemissa 1630-luvulla, jossa sen kehittivät Jan Lievens, Rembrandt ja Frans Hals.

Suurin osa hollantilaisista tronieista perustuvat ilmeisesti eläviin malleihin, kuten taiteilijan omakuviin tai maalauksiin hänen kollegoistaan. Maalauksia ei tarkoitettu muotokuviksi, vaan pikemminkin jonkun kiinnostavan henkilön (kuten vanhan miehen, nuoren naisen, "turkkilaisen" tai komean sotilaan tai muun) ilmaisun, tyypin tai fysionomian tutkielmaksi. Ulkomaiselta, "antiikkiselta", kalliilta tai vain kummalliselta vaikuttava vaatetus oli kiinnostavaa niiden itsensä takia ja ne tarjosivat mahdollisuuksia maalauksellisten tekniikoiden osoittamiseen. 

Tällaisille tutkielmille kehittyi kysyntää ja niitä pidettiin omana lajinaan, vaikkakin taiteilijalle ne olivat myös historiamaalauksissa olevien henkilöhahmojen kasvojen tyypin ja ilmaisun varasto.

Eräs tunnettu tronie on Johannes Vermeerin *Turbaanipäinen tyttö* (noin 1665).

Esimerkkejä
-----------

* Frans Hals, Mustalaistyttö, noin 1628.Frans Hals, *Mustalaistyttö*, noin 1628.
* Frans Hals, Malle Babbe, 1633–1635.Frans Hals, *Malle Babbe*, 1633–1635.
* Rembrandt van Rijn, Omakuva, 1630, etsaus.Rembrandt van Rijn, *Omakuva*, 1630, etsaus.
* Rembrandt, Nuoren naisen tronie, noin 1645.Rembrandt, *Nuoren naisen tronie*, noin 1645.
* Rembrandt, noin 1650.Rembrandt, noin 1650.
* Jacob Jordaens Apostoli, 1623–1625.Jacob Jordaens *Apostoli*, 1623–1625.
* Peter Paul Rubens, Tutkielma päästä, noin 1617–1618.Peter Paul Rubens, *Tutkielma päästä*, noin 1617–1618.
* Johannes Vermeer, Turbaanipäinen tyttö, 1665.Johannes Vermeer, *Turbaanipäinen tyttö*, 1665.

Katso myös
----------

* Muotokuva
* Selfie

Lähteet
-------

1. ↑  Klaus Grimberg: Rembrandt's Laboratory. The three sides of the Dutch master. *The Atlantic Times*.  Elokuu 2006. The Atlantic Times.  Arkistoitu 3.2.2014. Viitattu 23.11.2014. (englanniksi)
2. ↑  Lyckle de Vries: Dagmar Hirschfelder: Tronie und Porträt (kirja-arvostelu) *H-ArtHist*. Viitattu 23.11.2014. (englanniksi)
3. ↑  Portrait or Tronie?, The Tronie *Girl with a Pearl Earring*. Jonathan Janson. Viitattu 23.11.2014. (englanniksi)
4. ↑  Girl with a Pearl Earring *Mh*. Mauritshuis. Viitattu 23.11.2014. (englanniksi)

Aiheesta muualla
----------------

* Franziska Gottwald: *Das Tronie. Muster – Studie – Meisterwerk. Die Genese einer Gattung der Malerei vom 15. Jahrhundert bis zu Rembrandt*. Deutscher Kunstverlag, München/Berlin 2011, ISBN 978-3-422-06930-5.
* Dagmar Hirschfelder: *Tronie und Porträt in der niederländischen Malerei des 17. Jahrhunderts*. Mann, Berlin 2008, ISBN 978-3-7861-2567-9.
* Dagmar Hirschfelder, León Krempel: *Tronies. Das Gesicht in der Frühen Neuzeit*, Berlin: Gebr. Mann Verlag, 2013. ISBN 978-3786126942
* León Krempel: *Sapphos Blick über die Schulter*. Kirjassa: *Tronies. Marlene Dumas und die alten Meister.* München 2010, ISBN 978-3-941263-20-8